Mullune puuvilja- ja marjasaak oli  lausa 6500 tonni väiksem kui 2009. aastal. Statistikaameti teatel kahanes kõige enam õuna- ja pirnisaak: kui 2009. aastal korjati 5446 tonni, siis eelmisel aastal vaid 1370 tonni. Oluliselt vähenes ka kirsisaak: 2009. aasta 108 tonni asemel koguti vaid 1 tonn Viljandimaalt, samuti oli kasin ploomisaak, seda saadi vaid 145 tonni (2009 - 686 tonni). Eelmisel aastal kahanes ka kõikide marjade saak. Näiteks karusmarju koguti vaid tonn (2009 - 117 tonni), vaarikaid 130 tonni (2009 - 230 tonni). Kõige rohkem  vaarikaid saadi Viljandi- ja Tartumaalt.